Številka: 071-1/2020/19

Kandidati za zaposlitev

Datum: 7.4.2023

**OBVESTILO PO 13. IN 14. ČLENU SPLOŠNE UREDBE O VARSTVU PODATKOV (GDPR) GLEDE OBDELAVE OSEBNIH PODATKOV KANDIDATOV ZA ZAPOSLITEV**

Obveščamo vas, da Ministrstvo za gospodarstvo, turizem in šport za namene upravljanja s kadrovskimi viri kot upravljavec obdeluje osebne podatke kandidatov za zaposlitev v okviru postopkov javnih natečajev, javnih objav in drugih postopkov izbire kandidatov za zaposlitev. Z osebnimi podatki ravnamo na podlagi in v skladu z veljavnimi predpisi s področja varstva osebnih podatkov, s področja delovnih razmerij javnih uslužbencev, s področja evidenc na področju dela in socialne varnosti, varstva pri delu in drugih veljavnih predpisov oziroma na podlagi in v skladu s privolitvijo posameznika.

Namen tega obvestila je seznanitev kandidatov za zaposlitev z vsemi informacijami za uresničevanje pravic posameznika, na katerega se nanašajo osebni podatki in ki jih kot upravljavec za zgoraj navedene namene obdeluje Ministrstvo za gospodarstvo, turizem in šport skladno s Splošno uredbo o varstvu podatkov in Zakonom o varstvu osebnih podatkov – ZVOP-2. V nadaljevanju vas obveščamo o kontaktih upravljavca osebnih podatkov in pooblaščene osebe za varstvo osebnih podatkov, vrstah osebnih podatkov, ki se obdelujejo, namenih, za katere se podatki obdelujejo, pravnih podlagah za njihovo zbiranje in obdelavo, o uporabnikih osebnih podatkov, posredovanju osebnih podatkov tretjim osebam in v tretje države, o času hrambe posameznih vrst osebnih podatkov in ukrepih varovanja.

1. **KONTAKTNE INFORMACIJE**

**Upravljavec osebnih podatkov**:

Ministrstvo za gospodarstvo, turizem in šport

Kotnikova 5

1000 Ljubljana,

tel. št. : 01 400 33 11,

e-pošta: gp.mgts@gov.si

**Pooblaščena oseba za varstvo osebnih podatkov**:

Katja Gregorčič Belšak

telefon: 01/400 33 11

**e-pošta: dpo.mgts@gov.si**

**Namen obdelave osebnih podatkov:**

Podatke kandidatov za zaposlitev obdelujemo za namen izvajanja postopkov javnih natečajev in javnih objav oz. za namen izvedbe potrebnih postopkov za zaposlitev kandidata. V primeru, da kandidat poda vlogo za zaposlitev, ki se ne nanaša na javni natečaj oz. javno objavo, se osebni podatki kandidata obdelujejo za namen preverjanja možnosti zaposlitve in priprave odgovora kandidatu. Osebne podatke kandidatov za zaposlitev obdelujemo tudi za namen uveljavljanja morebitnih pravnih zahtevkov in obrambo pred pravnimi zahtevki.

**Pravna podlaga in vrste osebnih podatkov:**

1. **Na podlagi zakona (48. člen Zakona o delovnih razmerjih) oziroma za izpolnitev zakonskih obveznosti delodajalca v postopku izbire kandidata za zaposlitev obdelujemo naslednje osebne podatke kandidatov za zaposlitev:** ime in priimek, naslov prebivališča, delovne izkušnje (delovno mesto, zahtevnost delovnega mesta, vrsta in zahtevnost dela, obdobje zaposlitve oz. opravljanja dela, naziv delodajalca), podatke o izobrazbi, podatke o opravljenih strokovnih in drugih izpitih, o znanju tujih jezikov, vozniškem dovoljenju, kompetencah, državljanstvu, podatke o nekaznovanosti in o tem, da kandidat ni v kazenskem postopku, presoja strokovne usposobljenosti (razgovor, pisni preizkus).

Ker so nekateri navedeni podatki lahko (odvisno do posameznega izbirnega postopka) ključni za preverjanje izpolnjevanja obveznih pogojev za zasedbo delovnega mesta, lahko ne posredovanje teh podatkov pomeni, da se kandidat ne uvrsti v izbirni postopek.

1. **Zaradi obravnave vloge kandidatov v izbirnem postopku pred sklenitvijo pogodbe o zaposlitvi pa obdelujemo tudi naslednje podatke kandidatov za zaposlitev:** kontaktni podatki (telefonska številka, naslov e-pošte), naslov za vročanje, če se razlikuje od naslova bivališča, življenjepis, razloge za kandidiranje za delovno mesto in ostali osebni podatki razvidni iz vloge.

O vaši vlogi za zaposlitev bo odločeno tudi, če teh podatkov ne boste posredovali

**Kategorije uporabnikov osebnih podatkov:** Znotraj upravljavca je dostop do vaših osebnih podatkov omogočen tistim zaposlenim, ki so vključeni v izbirni postopek. V primeru pritožbe v okviru izbirnega postopka so vaši osebni podatki lahko posredovani Komisiji za pritožbe iz delovnega razmerja oz. v primeru tožbe na pristojno sodišče. V kolikor soglašate, da vaše osebne podatke kot so državljanstvo, nekaznovanost, izobrazbo iz uradnih evidenc pridobi upravljavec, potem so določeni osebnih podatki (npr. ime in priimek, rojstni podatki, podatki o bivališču, podatki iz potrdila o izobrazbi) posredovani Ministrstvu za pravosodje, pristojni upravni enoti, okrajnemu sodišču in /ali izobraževalni instituciji, na kateri ste pridobili izobrazbo.

 **Informacije o prenosih osebnih podatkov v tretjo državo ali mednarodno organizacijo:**Osebni podatki se ne iznašajo v tretje države ali mednarodno organizacijo

**Obdobje hrambe osebnih podatkov:** V primeru izbire in zaposlitve se vaši osebni podatki hranijo trajno. Osebni podatki neizbranih kandidatov, navedeni v vlogi/prijavi neizbranega kandidata oz. drugi dokumentaciji, ki nastane v izbirnem postopku, se hranijo dve leti. V primeru pritožbe in/ali sodnega postopka je ta rok lahko daljši in sicer do izteka pravnih postopkov. Priloge k prijavi neizbranega kandidata (npr. dokazila o izpolnjevanju pogojev za zasedbo delovnega mesta, dokazila o kompetencah ipd.) se na njegovo zahtevo vrnejo oz. se hranijo do izteka pritožbenega roka.

1. **OPIS ZAVAROVANJA OSEBNIH PODATKOV**

Dostop do osebnih podatkov imajo le pooblaščeni zaposleni. Dostop do prostorov, kjer se nahajajo nosilci osebnih podatkov, je mogoč le v rednem delovnem času, izven tega časa pa samo na podlagi dovoljenja vodje organizacijske enote. Prostori so zaklenjeni. Nosilci osebnih podatkov se ne smejo puščati na odprtih površinah pisarniške opreme ali drugih mestih, kjer so dostopni nepooblaščenim osebam. Nosilci osebnih podatkov, ki se ne nahajajo v zaklenjenih prostorih, se nahajajo v protipožarno in protivlomno zaščitenih omarah.

Dostop do sistemske in aplikativne programske opreme imajo samo javni uslužbenci, razporejeni v službo, pristojno za informacijsko tehnologijo oziroma pravne ali fizične osebe, ki v skladu s pogodbo sklenjeno v skladu z internim aktom o zavarovanju osebnih podatkov na Ministrstvu za gospodarstvo, turizem in šport, opravljajo dogovorjene storitve.

Pristop do osebnih podatkov preko aplikativne programske opreme se varuje s sistemom gesel za avtorizacijo in identifikacijo uporabnikov programov in podatkov. Zaposleni, ki obdelujejo osebne podatke, morajo imeti z gesli zavarovan dostop do delovno postaje ter do Lotus Notesa. Zaklenjene morajo biti tudi datoteke, ki vsebujejo občutljive osebne podatke. Delovna postaja zaposlenega se avtomatsko zaklene po 10 minutah neuporabe le-te, ob odsotnosti iz delovnega prostora pa morajo delovno postajo sami zakleniti.

Ministrstvo ne uporablja avtomatizirane obdelave osebnih podatkov v smislu 22. člena Splošne uredbe o varstvu podatkov (GDPR).

1. ***PRAVICE KANDIDATOV***

S pisno zahtevo poslano na naslov ministrstva ali e-naslov pooblaščene osebe za varstvo osebnih podatkov lahko uveljavljate pravice, ki izhajajo iz Splošne uredbe in jih upravljavec zagotavlja v zvezi z obdelovanjem navedenih osebnih podatkov:

1. pravico do informiranja in seznanitve z lastnimi osebnimi podatki,
2. pravico do popravka in izbrisa,
3. pravico do omejitve obdelave,
4. pravico do prenosljivosti podatkov,
5. pravico do ugovora in vložitve pritožbe v zvezi z obdelavo osebnih podatkov.

Posameznik, na katerega se nanašajo osebni podatki, ima pravico vložiti pritožbo neposredno pri Informacijskem pooblaščencu RS, če meni, da obdelava osebnih podatkov v zvezi z njim krši slovenske predpise ali predpise EU na področju varstva osebnih podatkov.

**Kontaktni podatki Informacijskega pooblaščenca so:**

**Republika Slovenija
Informacijski pooblaščenec
Dunajska cesta 22
1000 Ljubljana**

**Telefon:** **01 230 97 30** **Faks:****01 230 97 78** **E-pošta:****gp.ip(at)ip-rs.si**

|  |  |
| --- | --- |
|  | Dr. Mitja Blaganje generalni sekretar |

Seznaniti:

* kandidate za zaposlitev.